Такія адносіны прадугледжваюць поўнае пранікненне аўтара ў свой твор — эмацыйнае, пачуццёвае і нават часам фізічнае. Гэта не было б так рызыкоўна, калі б не спатрэбілася выставіць частку свайго асабістага жыцця на публічны агляд. Паколькі закранутая тэма вельмі інтымная, паўставала задача паказаць свае праекты калі не максімальна аб’ектыўна да гледачоў, то хаця б максімальна бяспечна для сябе. Таму і прэвалюе на выставе агульная канцэпцыя ўласнага непранікнення, адхіленага назірання, недаказанасці.